**OBRAZLOŽENJE**

Republika Hrvatska (u daljnjem tekstu: Hrvatska) zatražila je potporu Europske komisije na temelju Uredbe (EU) 2017/825 o uspostavi Programa potpore strukturnim reformama („Uredba o SRSP-u“) za dodjelu tehničke pomoći pri izradi Okvira za ocjenu učinkovitosti zdravstvenog sustava (Health System Performanse Assessment - HSPA) i izradi prvog nacionalnog HSPA izvješća. Komisija je zahtjev analizirala u skladu s kriterijima i načelima iz članka 7. stavka 2. Uredbe o SRSP-u, nakon čega je Europska komisija pristala pružiti tehničku potporu Hrvatskoj u području zdravstvenih sustava. Sukladno Akcijskom planu za Razvoj procjene učinkovitosti zdravstvenog sustava u Hrvatskoj predviđeno je da se nacrt HSPA okvira s pripadajućim pokazateljima javno predstavi kako bi se u izradu konačne verzije HSPA okvira uključili svi zainteresirani dionici. Sukladno Akcijskom planu i ciljevima postavljenim u Nacionalnom planu oporavka i otpornosti 2021.-2026.- Komponetna 5. Zdravstvo predviđeno usvajanje HSPA okvira je do kraja rujna 2022.

Cilj izrade HSPA okvira je da se uz pomoć pokazatelja utvrđenih primjenom metodologije najbolje prakse izmjeri učinkovitost zdravstvenog sustava i na taj način pruži donositeljima odluka informacije utemeljene na dokazima. HSPA će doprinijet uspostavi ključnih pokazatelja za mjerenje učinka zdravstvenog sustava prema utvrđenoj metodologiji, te će utvrditi i podskup pokazatelja za ocjenu i praćenje reformi i politika koje smo zadali u strateškim dokumentima Nacionalnom planu razvoja zdravstva i Nacionalnom planu oporavka i otpornosti i unaprijediti praćenje zdravstvenih ishoda. Također će definirati poboljšanja mehanizma prikupljanja i analize podataka u sustavu zdravstva. Slijedom navedenog, provodi se e-Savjetovanje u roku od 30 dana.